**projektas**

**reg. Nr. T-39**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PRADINIO UGDYMO PROGRAMOS NEBEVYKDYMO**

**Pasvalio r. DAUJĖNŲ pagrindinĖS mokyklOS**

**KRIKLINIŲ PRADINIO UGDYMO SKYRIUJE**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 54 straipsnio 2 dalimi, Lietuvos Respublikos švietimo įstatymo 44 straipsnio 4 dalimi, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), ir įgyvendindama Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-34 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Pasvalio r. Daujėnų pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-153 ,,Dėl Pasvalio r. Daujėnų pagrindinės mokyklos nuostatų patvirtinimo“, 77 punktu, bei atsižvelgdama į Pasvalio r. Daujėnų pagrindinės mokyklos tarybos 2020 m. vasario 26 d. nutarimą Nr. V2-3 bei į Pasvalio rajono savivaldybės tarybos 2020 m. vasario 26 d. sprendimą Nr. T1-19 ,,Dėl Pasvalio r. Daujėnų pagrindinės mokyklos reorganizavimo ir reorganizavimo sąlygų aprašo patvirtinimo“, Pasvalio rajono savivaldybės taryba nusprendžia:

1. Nebevykdyti nuo 2020 m. rugsėjo 1 d. ugdymo pagal pradinio ugdymo programą (kodas 85.20) Pasvalio r. Daujėnų pagrindinės mokyklos Kriklinių pradinio ugdymo skyriuje (nuo 2020 m. rugsėjo 1 d. Pasvalio r. Pumpėnų gimnazijos Kriklinių skyrius).

2. Įpareigoti Pasvalio r. Daujėnų pagrindinės mokyklos direktorių Gailutį Galiūną:

2.1. teisės aktų nustatyta tvarka įspėti Pasvalio r. Daujėnų pagrindinės mokyklos Kriklinių pradinio ugdymo skyriaus darbuotojus apie galimą darbo sutarties nutraukimą ar būtinųjų darbo sutarties sąlygų pakeitimą;

2.2. teisės aktų nustatyta tvarka informuoti Pasvalio r. Daujėnų pagrindinės mokyklos Kriklinių pradinio ugdymo skyriaus mokinius ir jų tėvus (globėjus, rūpintojus) apie pradinio ugdymo programos (kodas 85.20) nebevykdymą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus

vyr. specialistė Virginija Bajoriūnaitė

2020-02-27

Suderinta DVS Nr. RTS-42

Pasvalio rajono savivaldybės tarybai

**AIŠKINAMASIS RAŠTAS**

**DĖL PRADINIO UGDYMO PROGRAMOS NEBEVYKDYMO Pasvalio r. DAUJĖNŲ pagrindinĖS mokyklOS KRIKLINIŲ PRADINIO UGDYMO SKYRIUJE**

2020-02-27

Pasvalys

**1. Problemos esmė.**

Pritarti pradinio ugdymo programos nebevykdymui Pasvalio r. Daujėnų pagrindinės mokyklos Kriklinių pradinio ugdymo skyriuje.

**2. Kokios siūlomos naujos teisinio reguliavimo nuostatos ir kokių rezultatų laukiama.** Nuo 2020 m. rugsėjo 1 d. nebevykdomas ugdymas pagal pradinio ugdymo programą Pasvalio r. Daujėnų pagrindinės mokyklos Kriklinių pradinio ugdymo skyriuje (nuo 2020 m. rugsėjo 1 d. Pasvalio r. Pumpėnų gimnazijos Kriklinių skyrius). Skyriuje tęsiamas ugdymas pagal ikimokyklinio ir priešmokyklinio ugdymo programas.

**3. Skaičiavimai, išlaidų sąmatos, finansavimo šaltiniai.**

Atsižvelgiant į demografinę situaciją ir sparčiai mažėjantį mokinių skaičių tikslinga Pasvalio r. Daujėnų pagrindinės mokyklos Kriklinių pradinio ugdymo skyriuje (nuo 2020 m. rugsėjo 1 d. Pasvalio r. Pumpėnų gimnazijos Kriklinių skyrius) nebevykdyti ugdymo pagal pradinio ugdymo programą (kodas 85.20), t. y. nebeformuoti pradinio ugdymo 1–4 klasių.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mokslo metai | Mokinių skaičius | | | | | | | |
| Ikimokykl. ugd. | Priešmokykl. ugd. | 1 kl. | 2 kl. | 3 kl. | 4 kl. | Iš viso 1–4 kl. | Iš viso skyriuje |
| 2015–2016 | 4 | 4 | 6 | 0 | 1 | 2 | 9 | 17 |
| 2016–2017 | 4 | 4 | 4 | 6 | 0 | 1 | 11 | 19 |
| 2017–2018 | 6 | 3 | 3 | 4 | 6 | 0 | 13 | 22 |
| 2018–2019 | 11 | 0 | 3 | 3 | 4 | 6 | 16 | 27 |
| 2019–2020 | 10 | 0 | 0 | 2 | 3 | 3 | 8 | 18 |
| 2020–2021 | 9 | 3? | 0 | 0 | 2 | 3 | 5? | 17 |
| 2021–2022 | 8 | 2 | 3? | 0 | 0 | 2? | 5? | 15 |
| 2022–2023 | 8 | 2 | 2? | 3? | 0 | 0 | 5? | 15 |

Kriklinių skyriuje toliau bus vykdomas visos dienos (10,5 val.) trukmės ugdymas pagal ikimokyklinio ir priešmokyklinio ugdymo programas.

Darbo santykių tęstinumo galimybės aptartos su darbuotojais.

Su mokiniai ir jų tėvais (globėjais, rūpintojais) pradinio ugdymo programos nebevykdymo klausimai aptarti. Mokiniams pasiūlyta tęsti mokymąsi Daujėnų pagrindinėje mokykloje (nuo 2020 m. rugsėjo 1 d. – Pasvalio Lėvens pagrindinės mokyklos Daujėnų skyriuje) arba Pumpėnų gimnazijoje.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** **N**ėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nėra.

**6. Sprendimo projekto iniciatoriai.**

Pasvalio r. Daujėnų pagrindinė mokykla, Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.** Nėra.

PRIDEDAMA. Pasvalio r. Daujėnų pagrindinės mokyklos 2020 m. vasario 27 d. prašymas Nr. S-28 ,,Dėl pradinių klasių komplektavimo“.

Švietimo ir sporto skyriaus yyriausioji specialistė Virginija Bajoriūnaitė